Αναίρεση που άσκησαν στις 2 Αυγούστου 2021 οι China Chamber of Commerce for Import and Export of Machinery and Electronic Products, Cangzhou Qinghong Foundry Co. Ltd, Botou City Qinghong Foundry Co. Ltd, Lingshou County Boyuan Foundry Co. Ltd, Handan Qunshan Foundry Co. Ltd, Heping Cast Co. Ltd Yi County, Hong Guang Handan Cast Foundry Co. Ltd, Shanxi Yuansheng Casting and Forging Industrial Co. Ltd, Botou City Wangwu Town Tianlong Casting Factory, Tangxian Hongyue Machinery Accessory Foundry Co. Ltd κατά της αποφάσεως που εξέδωσε το Γενικό Δικαστήριο (τέταρτο πενταμελές τμήμα) στις 19 Μαΐου 2021 στην υπόθεση T-254/18, China Chamber of Commerce for Import and Export of Machinery and Electronic Products κ.λπ. κατά Επιτροπής

(Υπόθεση C-478/21 P)

(2021/C 382/28)

Γλώσσα διαδικασίας: η αγγλική

Διάδικοι

Αναιρεσείοντες: China Chamber of Commerce for Import and Export of Machinery and Electronic Products, Cangzhou Qinghong Foundry Co. Ltd, Botou City Qinghong Foundry Co. Ltd, Lingshou County Boyuan Foundry Co. Ltd, Handan Qunshan Foundry Co. Ltd, Heping Cast Co. Ltd Yi County, Hong Guang Handan Cast Foundry Co. Ltd, Shanxi Yuansheng Casting and Forging Industrial Co. Ltd, Botou City Wangwu Town Tianlong Casting Factory, Tangxian Hongyue Machinery Accessory Foundry Co. Ltd (εκπρόσωποι: R. Antonini, avvocato, E. Monard και B. Maniatis, avocats)

Λοιποί διάδικοι στην αναιρετική διαδικασία: Ευρωπαϊκή Επιτροπή, EJ Picardie, Fondatel Lecomte, Fonderies Dechaumont, Fundiciones de Odena, SA, Heinrich Meier Eisengießerei GmbH & Co. KG, Saint-Gobain Construction Products UK Ltd, Saint-Gobain Pam, Ulefos Oy

Αιτήματα

Οι αναιρεσείοντες ζητούν από το Δικαστήριο:

— να αναιρέσει την αναιρεσιβαλλόμενη απόφαση·

— να κάνει δεκτά τα αιτήματα τα οποία προέβαλαν ενώπιον του Γενικού Δικαστηρίου και να ακυρώσει τον εκτελεστικό κανονισμό (ΕΕ) 2018/140 της Επιτροπής, της 29ης Ιανουαρίου 2018, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων αντικειμένων χυτοσιδήρου καταγωγής Λαϊκής Δημοκρατίας της Κίνας και για την περάτωση της έρευνας όσον αφορά τις εισαγωγές ορισμένων αντικειμένων χυτοσιδήρου καταγωγής Ινδίας (1), κατά το μέρος που αφορά το China Chamber of Commerce for Import and Export of Machinery and Electronic Products (στο εξής: CCCME), τις επιμέρους εταιρίες και τα ενδιαφερόμενα μέλη του· και

— να καταδικάσει την Επιτροπή στα δικαστικά έξοδα της διαδικασίας ενώπιον του Γενικού Δικαστηρίου και του Δικαστηρίου, περιλαμβανομένων των εξόδων στα οποία υποβλήθηκαν οι αναιρεσείοντες, και να αποφανθεί ότι οι παρεμβαίνοντες φέρουν τα έξοδά τους.

Λόγοι αναιρέσεως και κύρια επιχειρήματα

Πρώτος λόγος αναιρέσεως: το Γενικό Δικαστήριο υπέπεσε σε σφάλμα καθόσον δεν διαπίστωσε παράβαση του άρθρου 3, παράγραφοι 2, 3, 5, 6, και 7, του βασικού κανονισμού (2) και παραβίαση της αρχής της χρηστής διοικήσεως σε σχέση με τα στοιχεία για τις εισαγωγές.

Δεύτερος λόγος αναιρέσεως: το Γενικό Δικαστήριο υπέπεσε σε σφάλμα καθόσον δεν διαπίστωσε παράβαση του άρθρου 3, παράγραφοι 2, 3, 5, 6 και 7, του βασικού κανονισμού και παραβίαση της αρχής της χρηστής διοικήσεως δεδομένου ότι η εκτίμηση της ζημίας και της αιτιώδους συνάφειας δεν στηρίχθηκε σε θετικά αποδεικτικά στοιχεία και σε αντικειμενική εξέταση.

Τρίτος λόγος αναιρέσεως: το Γενικό Δικαστήριο υπέπεσε σε σφάλμα καθόσον έκρινε ότι δεν απαιτούνταν ανάλυση της ζημίας ανά κατηγορία προϊόντος προκειμένου να εκπληρωθούν οι υποχρεώσεις τις οποίες επιβάλλει το άρθρο 3, παράγραφοι 6 και 7, του βασικού κανονισμού.

Τέταρτος λόγος αναιρέσεως: το Γενικό Δικαστήριο υπέπεσε σε σφάλμα καθόσον δεν διαπίστωσε παράβαση του άρθρου 3, παράγραφοι 6 και 7, του βασικού κανονισμού σε σχέση με τη μη ύπαρξη υποτιμολόγησης όσον αφορά μέρος των πωλήσεων στην Ένωση.

Πέμπτος λόγος αναιρέσεως: το Γενικό Δικαστήριο εφάρμοσε εσφαλμένο νομικό κριτήριο, καθόσον διαπίστωσε ότι ο τρίτος λόγος ακυρώσεως ήταν εν μέρει απαράδεκτος. Το Γενικό Δικαστήριο υπέπεσε σε σφάλμα καθόσον δεν διαπίστωσε παράβαση του άρθρου 6, παράγραφος 7, του άρθρου 19, παράγραφοι 1 και 2, και του άρθρου 20, παράγραφοι 2 και 4, του βασικού κανονισμού καθώς και προσβολή των δικαιωμάτων άμυνας σε σχέση με την απαίτηση περί κοινοποιήσεως των ουσιωδών πραγματικών περιστατικών και του σκεπτικού.

(1) ΕΕ 2018, L 25, σ. 6.

(2) Κανονισμός (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (ΕΕ 2016, L 176, σ. 21).